JY LEES NOU Dieplekker aartappelslaai
40 minute plus rustyd Bereiding
1,5 kg baba-aartappels, met skil
’n klein bossie radyse
250 g sterk cheddarkaas, in klein blokkies gesny
250 g gerookte spek, bros gebraai en gekap
’n groot hand vol gekapte pietersielie
4 pikante rissies, gekap
¾ teelepel knoffelpoeier
1½ teelepel uiepoeier
1½ teelepel gerookte paprika
1 pakkie bros uievlokkies (Woolworths Crispy Onion Sprinkle), opsioneel
40 minute plus rustyd
Gee 'n tradisionele aartappelslaai ’n nuwe baadjie.
1. Kook die aartappels in ’n pot water tot gaar maar steeds ferm. Dreineer en laat eenkant om effens af te koel. Sny dit in skywe of kwarte en plaas dit dan in ’n groot slaaibak.
2. Kap solank die radyse, seldery en sprietuie fyn. Skil die hardgekookte eiers en kap dit ook in klein stukkies. Sprinkel dit alles oor die aartappels en volg met die kaasblokkies, gaar gekapte spek, pietersielie en pikante rissies.
3. Meng die res van die bestanddele (behalwe die uievlokkies) baie goed saam en gooi dit oor die aartappels. Proe en sprinkel nog sout na smaak oor. Laat staan die slaai vir ongeveer 30 minute teen kamertemperatuur en sprinkel die uie vlokkies (indien gebruik) oor net voordat jy dit voorsit.